गाउँ गाउँमा पुगेको कृषि सडकको माध्यमबाट अदुवाले सहज रूपमा बजार पाउन थालेपछि अाम्दानी बढेको कटारी नगरपालिका ११ का किसान राजत राउतले बताए। ‘हर्देनी, मयाँखु लगायत क्षेत्रका अदुवा उत्पादन हुने प्रचार–प्रसार भएसँगै भारतीय तथा काठमाडौं, विराटनगर र पोखरा व्यापारीहरू सिधै यहाँ खरिद गर्न आउनथालेका छन,’ उनले भने, ‘एक किसानले सामान्य रूपमा तीन लाखदेखि १० लाखसम्म आम्दानी गर्दै आएका छन्।’ व्यापारी घरघरमा खरिद गर्न आउँदा किसानले राम्रो मूल्य पाउन थालेको उनले बताए।
